
     REPUBLIKA HRVATSKA
     TRGOVAČKI SUD U OSIJEKU


R E P U B L I K A    H R V A T S K A

R J E Š E N J E


	Trgovački sud u Osijeku, po sucu pojedincu Jadranki Pajur Vranješ, u stečajnom predmetu predlagatelja FINA RC Zagreb, za otvaranje stečajnog postupka nad  dužnikom Zagreb Fashion Retail One d.o.o Zagreb, Ilica 1,OIB: 52291114349, MBS: 080995250, dana 18. srpnja 2018. godine 

r i j e š i o   j e


1. Stavlja se izvan snage rješenje o pokretanju prethodnog postupka radi utvrđivanja uvjeta za otvaranje stečajnog postupka nad dužnikom od 2. srpnja 2018 godine.
2. Ovaj sud se  proglašava mjesno  nenadležnim za postupanje u ovoj pravnoj stvari.
3. Nakon pravomoćnosti spis dostaviti na daljnji  postupak Trgovačkom  sudu
Zagreb.


Obrazloženje


Predlagatelj FINA RC Zagreb, je podnijela prijedlog  za otvaranje stečajnog postupka nad  dužnikom Zagreb Fashion Retail One d.o.o Zagreb, Ilica 1.
	
Trgovački sud u Zagrebu je temeljem rješenja Vrhovnog suda br 31 Su-236/18-3 od 9. ožujka 2018. godine dostavio predmet pod poslovnim brojem St-2/18 Trgovačkom sudu u Osijeku  kao stvarno i mjesno nadležnom za daljnje postupanje.

Predlagatelj dostavlja podnesak u kojem navodi da se pred Trgovačkim sudom u Zagrebu  Stalna služba Karlovac pod poslovnim brojem St-445/18, kojim se otvara stečajni postupak nad dužnikom Zagreb Fashion Retail One d.o.o Zagreb, Ilica 1. Naime dužnik je na dan 28. prosinca 2017. godine u očevidniku redoslijeda osnova plaćanja imao  neizvršene osnove za plaćanje u neprekinutom razdoblju od 120 dana u ukupnom iznosu od 1.436.054,34 kn.

Odredbom članka 16. Stavak 6. Stečajnog zakona je propisano da ako su podnesena dva ili više prijedloga za otvaranje predstečajnog ili stečajnog postupka, sud će za sve prijedloge provesti jedinstveni postupak i donijeti zajedničku odluku. 

U konkretnom slučaju podneseno je više prijedloga za provođenje stečajnog postupka i to kod  Trgovačkog suda u Zagrebu Stalna služba Karlovac pod poslovnim brojem St-445/18 i predmet koji se vodio kod  Trgovačkog suda u Zagrebu pod poslovnim brojem 2/18,  a koji je ustupljen temelje rješenja Visokog trgovačkog suda Republike Hrvatske br. Su-236/18-3 od 9. ožujka 2018.  godine.

U predmetu koji se vodi kod Trgovačkog suda u Karlovcu poslovni broj St-445/18 otvoren je stečajni postupak dana 2. srpnja 2018. godine, a za stečajnu upraviteljicu imenovana Branka Božić iz Zagreba.

Slijedom navedenog a uz primjenu odredbe članka 16. stav 2. Stečajnog zakona treba se provesti jedinstveni postupak i donijeti zajednička odluka.

Kako je doneseno rješenje o otvaranju stečajnog postupka, sud je riješio kako je opisano u točkama 2 i 3 izreke ovog rješenja, i stavio izvan snage rješenje o pokretanju prethodnog postupka radi utvrđivanja uvjeta za otvaranje stečajnog postupka, kao je to opisano u točki 1 izreke ovog rješenja.


				U Osijeku, 18. srpanj  2018.  godine

Zapisničar
Maja Kocijan 
								     S U D A C 
							      Jadranka Pajur Vranješ 
           
                                                                                          											
                                                                                
POUKA O PRAVNOM LIJEKU:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u Zagreb u roku od 8 dana u tri primjerka, putem ovog suda.


DNA 
1. predlagatelj FINA RC Zagreb
2. dužnik
3. Trgovački sud u Zagrebu Stalna služba Karlovac
4. privremeni stečajni upravitelj  Sabina Lalić
5. e-oglasna ploča 
6. RNDN - ustup
7. kal. 20/8

